LPN ปลื้ม กำไร Q2 โตเกินเท่าตัว เตรียมแจกปันผล 0.30 บ. XD 19 ส.ค.นี้
LPN ปลื้มกำไร Q2/58 โตเกินเท่าตัว มาที่ 822.32 ลบ. จาก 366.87 ลบ. เมื่อปีก่อน หลังรายได้การขายจาก 2 โครงการในไตรมาส 2 หนุน ขณะที่ช่วง 6 เดือน กำไรโต 55% มาที่ 1.11 พันลบ. จาก 717.50 ลบ. เมื่อปีก่อน พร้อมประกาศแจกปันผล 0.30 บ. XD วันที่ 19 ส.ค.58 กำหนดจ่ายปันผล 3 ก.ย.นี้
6 ส.ค. 2558

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN รายงานผลการดำเนินงานไตรมาส 2/58 สิ้นสุดวันที่  30 มิ.ย.58 (รวมบริษัทย่อย) มีกำไรสุทธิ 822.32 ล้านบาท หรือมีกำไรสุทธิ 0.56 บาทต่อหุ้น เพิ่มขึ้น 124% จากช่วงเดียวกันของปีก่อนที่มีกำไรสุทธิ 366.87 ล้านบาท หรือมีกำไรสุทธิ 0.25 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 1.11 พันล้านบาท หรือ 0.76 บาทต่อหุ้น เพิ่มขึ้น 55% จากช่วงเดียวกันของปีก่อนที่มีกำไรสุทธิ 717.50 ล้านบาท หรือ 0.49 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น  เนื่องจากรายได้จากการขายของโครงการสร้างแล้วเสร็จพร้อมส่งมอบ 2 โครงการในไตรมาส 2 ปี 2558 เพิ่มขึ้น 2,657.35 ล้านบาท หรือเพิ่มขึ้น 112.21%
นอกจากนี้บริษัทได้ประกาศจ่ายปันผลงวด 6 เดือนแรกของปี 2558 คือ ระหว่างวันที่ 1 มกราคม พ.ศ. 2558 ถึงวันที่ 30 มิถุนายน พ.ศ. 2558 เป็นเงินสดจำนวน 0.30 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 19 ส.ค. 2558 และกำหนดจ่ายเงินปันผลในวันที่ 3 ก.ย. 2558
 